V: Regte by familie-begraafplaas wanneer familieplaas verkoop word
My oupa het 'n familie begraafplaas begin op sy grond toe oupagrootjie oorlede is. Daar is baie familie begrawe. Later is daar ook ander families daar begrawe. Daar is altyd vooraf gereël as iemand daar begrawe wou word. Ons grond is verkoop en nou wil die nuwe eienaar besluit wie daar begrawe word en wie nie. Wat is ons regte daar?
Deur: .23 Oktober 2020 179 keer gelees
Die Nasionale Gesondheidswet (Wet 61 van 2003) reël en bevat bepalings wat op grafte op privaat eiendom betrekking het. Goedkeuring moet van die munisipaliteit in wie se gebied die plaas geleë is, verkry word.
'n Plaaseienaar kan dan 'n begraafplaas op sy plaas aanlê. U sal by die munisipaliteit moet vasstel of u verder familie op die plaas sal kan begrawe nadat dit van eienaar verwissel het. Persone wie se familie daar begrawe is, sal die reg hê om familiegrafte te besoek.